stanford-oval/wikipedia huggingface dataset:
BMW 003
Kehitys

Moottorin kehitys alkoi vuonna 1934. Käytännön sovelluksien piti odottaa kunnes riittävä lentonopeus voitiin saavuttaa, joka tapahtui vuosina 1938–1939.
Prototyyppejä valmistettiin vuosien 1939 ja 1941 välillä kymmenen kappaletta. Moottorilla suoritettiin koelentoja Messerschmitt Me 262:ssa vuonna 1942. Moottoria valmistettiin noin 3 500 kappaletta ennen sodan loppua.
Tekniset tiedot

Moottorissa oli 7-vaiheinen aksiaalinen kompressori ja yksivaiheinen turbiini.
Muut tiedot:
työntövoima: 6 894 N
paino: 624 kg
Muut versiot

Sodan jälkeen moottoria käytettiin neuvostoliittolaisessa MiG-9:ssä nimellä Tumansky RD-20. Japanissa oli omia suunnitelmia turbojettimoottorin kehittämiseksi, mutta nämä peruttiin ja korvattiin BMW 003:een perustuvilla suunnitelmilla.
Bente Kvitland

| Mitalit> Maa:   Norja.Naisten jalkapallo. Olympialaiset  | Mitalit> Maa:   Norja.Naisten jalkapallo. Olympialaiset  | Mitalit> Maa:   Norja.Naisten jalkapallo. Olympialaiset  | Maa:   Norja> Naisten jalkapallo. |
| --- | --- | --- | --- |
|  Kultaa | Sydney 2000 | jalkapallo |  |
Bente Kvitland (s. 23. kesäkuuta 1974 Trondheim) on norjalainen entinen jalkapalloilija. Hän kuului maajoukkueeseen, joka voitti kultaa vuoden 2000 kesäolympialaisista Sydneystä.
Augusta Soldan

| Augusta Soldan |
| --- | --- |
 Taidemaalari ja piirustuksenopettaja Augusta Soldan vuonna 1878.
Henkilötiedot
Koko nimi:  Augusta Evelina Soldan
Syntynyt: 17. heinäkuuta 1826 Lappeenranta
Kuollut: 29. elokuuta 1886 (60 vuotta) Sortavala
Taiteilija
Taidesuuntaus:  Düsseldorfin koulukunta
Augusta Soldan: Baijerilainen vuoristomaisema, kopio Franz Hengsbachin mukaan (1864).
Düsseldorfin koulukuntaan kuuluvat suomalaiset taiteilijat
Werner Holmberg, , 1860.
Fanny Churberg, Karl Anders Ekman, Severin Falkman, Ellen Favorin, Alina Forsman, Hanna Frosterus-Segerstråle, Alexandra Frosterus-Såltin, Emma Gylden-von Schantz, Werner Holmberg, Karl Emanuel Jansson, Arvid Liljelund, Berndt Lindholm, Erik Johan Löfgren, Hjalmar Munsterhjelm, Victorine Nordenswan, Augusta Soldan, Victoria Åberg
Augusta Evelina Soldan (17. heinäkuuta 1826 Lappeenranta – 29. elokuuta 1886 Sortavala) oli suomalainen Düsseldorfin koulukuntaan kuulunut taidemaalari ja piirustuksenopettaja.
Elämäkerta

Soldanin vanhemmat olivat kruununvouti Karl Gustaf Soldan ja Ulrika o.s. Lucander. Hän opiskeli Helsingin yliopiston piirustussalissa sekä Magnus von Wrightin yksityisoppilaana saaden 1868 von Wrightiltä todistuksen piirustustaidoistaan. Düsseldorfin taideakatemiassa Soldan opiskeli Hans Guden johdolla 1857. Taiteilijan debyyttinsä Soldan teki 1854.
Soldan toimi piirustuksen opettajana oppikoulussa 1847–1857 ja 1858–1873. Soldan maalasi myöhäisromanttiseen tyyliin muun muassa pieniä maisemamaalauksia. Opetustyö ja taiteilijan uran myöhäinen aloitus saivat aikaan sen, ettei Soldan noussut taiteilijana kykyjensä edellyttämään asemaan.
Augusta Soldanin veli oli Suomen Rahapajan johtaja August Fredrik Soldan, jonka tytär Venny Soldan-Brofeldt oli myös tunnettu naistaiteilija.
Teoksia

Maisematutkielma, kopio Albert Flammin mukaan. 1858
Baijerilainen vuoristomaisema, kopio Franz Hengsbachin mukaan. 1864
Palkinnot

II palkinto dukaattikilpailussa 1861
Aiheesta muualla

Augusta Soldan Kansallisgallerian kokoelmissa
Riitta Konttinen: / Soldan, Augusta (1826–1886) Kansallisbiografia-verkkojulkaisu (maksullinen).  23.3.2007. Helsinki:  Suomalaisen Kirjallisuuden Seura.
Benthamin rautatieasema

| Bentham |
| --- | --- |

Perustiedot
Lyhenne:  BEN
Aiemmat nimet:  High Bentham (1851–1876)
Rataosa:  Leeds–Morecambe-rata
Sijainti:  54°06′55.8″N, 002°30′37.8″W
Osoite:  Station Road, Bentham, Lancashire, LA2 7LF
Paikkakunta:  High Bentham
Valtio:  Yhdistynyt kuningaskunta
Avattu:  1. kesäkuuta 1850
Liikenne
Käyttäjiä (v.):  24 150 (2017–2018)
Liikennöitsijä(t):  Northern
Ratapiha
Raiteisto:  2 laituriraidetta
Aiheesta muualla
 Wikimedia Commons 
Benthamin rautatieasema on rautatieasema High Benthamin kaupungissa North Yorkshiressä. Se sijaitsee Leeds–Morecambe-radan varrella.
Asema avattiin 1. kesäkuuta 1850. Se sai uuden nimen, Bentham High, 1. marraskuuta 1851, mutta alkuperäiseen nimeen palattiin 1. toukokuuta 1876. Asemaa käytti 24 150 matkustajaa kaudella 2017–2018.
BMW 1-sarja (F20)

| BMW F20 |
| --- | --- |

Valmistustiedot
Valmistusmaa:   Brasilia  Intia  Kiina  Malesia  Saksa  Thaimaa
Valmistaja:  BMW
Valmistusvuodet:  2011–2019
Korimalli:  3-ovinen hatchback 5-ovinen hatchback
Luokka:  C-segmentti
Edeltäjä:  BMW E87
Seuraaja:  BMW F40
Teknisesti samankaltaisia:  BMW F22
Tekniset tiedot
Moottori:  R3 R4 R6
Iskutilavuus:  1,5–3,0 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 8-vaihteinen automaatti
BMW F20 on BMW 1-sarjan toisen sukupolven malli, jota valmistettiin vuosina 2011–2019. Se korvasi edeltäneen E87-mallin ja seuraajaksi tuli F40. F20:n coupé- ja cabriolet-korimallit tunnetaan omana 2-sarjanaan (F22).
BMW 1-sarja (F20) 2011–2019

Toisen sukupolven 1-sarjalainen esiteltiin syyskuussa 2011 Frankfurtin autonäyttelyssä viisiovisena hatchbackina. Malli kasvoi kokoa akseliväliltään, leveydeltään ja kokonaispituudeltaan. Kolmiovinen korimalli esiteltiin keväällä 2012.
Vuoden 2012 Euro NCAP -kolaritestistä BMW F20 sai tulokseksi täydet viisi tähteä.
Geneven autonäyttelyssä keväällä 2015 esiteltiin kevyen kasvojenkohotuksen kokenut malli, johon oli tehty muutoksia perän ja keulan alueella.
BMW M135i ja M140i

Ensimmäisenä esitelty 1-sarjan M-urheilumalli oli M135i, jossa on 3,0-litrainen (322 hv) kuusisylinterinen moottori. Vuonna 2016 esiteltiin myös suorituskykyisempi M140i, jonka moottorissa tehoa on 335 hevosvoimaa. Molemmat M-mallit sai halutessaan xDrive-nelivedolla varustettuna.
Aiheesta muualla

Kuvia tai muita tiedostoja aiheesta BMW 1-sarja (F20) Wikimedia Commonsissa
Facelift-mallin BMW 118i.
Kolmiovinen BMW M135i.
August af Nyborg

Carl August af Nyborg, sukunimi alun perin Alén, adoption jälkeen Nybergh ja aateloituna af Nyborg (19. joulukuuta 1833 Norrköping, Ruotsi – 6. lokakuuta 1927 Helsinki) oli suomalainen pormestari, hovioikeudenneuvos ja senaattori. Hän oli vuonna 1892 perustetun senaatin oikeustoimituskunnan ensimmäinen päällikkö eli tavallaan Suomen ensimmäinen ”oikeusministeri”.
Af Nyborgin vanhemmat olivat ruotsalainen näyttelijä Carl August Alèn (1810–1846) ja Anna Maria Christine Sophie "Annette" Magito (1812–1874). Vanhemmat jättivät 2-vuotiaan Carl Augustin Turkuun joulukuussa 1835 matkustaessaan itse Tukholmaan. Hänet adoptoivat kauppias Gabriel Edvard Nybergh ja tämän vaimo Anna Sofia Levander. Kun kauppias Nybergh kuoli 1836 hänen leskensä meni uusiin naimisiin kauppias Reinhold Daniel Nystedtin (k. 1863) kanssa mutta Carl August säilytti adoptiossa saamansa Nybergh-sukunimen.
Nybergh kävi Turun yläalkeiskoulua ja lukiota ja pääsi ylioppilaaksi 1852. Hän opiskeli Helsingin yliopiston oikeustieteellisessä tiedekunnassa ja suoritti tuomarin tutkinnon 1855. Hän toimi Turun hovioikeudessa ylimääräisenä notaarina 1855–1857 ja oli Turun poliisikamarin kanslistina vuodesta 1857. Nybergh sai varatuomarin arvon 1858. Hän oli sitten Turun hovioikeuden kanslistina vuodesta 1861 ja kirjaajana vuonna 1864.
Nybergh toimi Rauman pormestarina 1864–1868. Hänestä tuli Suomen Pankin johtokunnan notaari 1868 ja Suomen senaatin prokuraattorintoimituskunnan sihteeri 1869. Nybergh valittiin Ahvenanmaan tuomiokunnan tuomariksi 1874, mutta hän ei astunut virkaan. Hän oli sitten vuodesta 1874 koulutoimen ylihallituksen jäsen sekä ylitirehtöörin apulainen ja vuodesta 1878 Viipurin hovioikeuden hovioikeudenneuvos. Nybergh oli senaattorina senaatin oikeusosastossa vuodesta 1880, senaattorina talousosastossa ja oikeustoimituskunnan päällikkönä vuodesta 1892 sekä vielä uudestaan senaattorina oikeusosastossa vuodesta 1897. Viimeksi ennen eroaan hän toimi senaatin oikeusosaston varapuheenjohtajana 1900–1902.
Nybergh aateloitiin 1896, jolloin hän otti sukunimekseen af Nyborg.
Nybergh oli naimisissa 1865–1926 Johanna Amalia Paqvalinin (k. 1926) kanssa. Heillä oli kolme lasta, joista yksi oli kirjailija Carl Adolf af Nyborg.
Käännös suomeksi
Bad Wimsbach-Neydharting

| Bad Wimsbach-Neydharting |
| --- | --- |

 vaakuna
 Bad Wimsbach-Neydharting
 Koordinaatit: 48°03′50″N, 13°54′07″E 
Valtio:  Itävalta
Osavaltio:  Ylä-Itävalta
Piiri:  Wels-Land
Kunta:  Bad Wimsbach-Neydharting
Hallinto:  
 – Kunnanjohtaja:  Erwin Stürzlinger (ÖVP)
Pinta-ala:  
 – Kokonaispinta-ala:  24,3 km²
Korkeus:  387 m
Väkiluku (2019):  2 566
 – Väestötiheys:  105,6 as./km²
Aikavyöhyke:  UTC+1
 – Kesäaika:  UTC+2
 
 www.bad-wimsbach.at 
Infobox OKVirheellinen NIMI-arvo: 
Bad Wimsbach-Neydharting on Ylä-Itävallan osavaltiossa Itävallassa sijaitseva kunta. Vuoden 2019 arvion mukaan siellä asui 2 566 asukasta. Sen kokonaispinta-alasta 18,5 prosenttia on metsää ja 71,2 prosenttia maatalouskäytössä.
Kulttuuri > Nähtävyydet

Rustica-huvila
Wimsbachin linna ja palatsi
St. Stephenin vuonna 1691 valmistunut kirkko
Markkina-alue ja kunnan keskusta kauniine taloineen
300-metrinen pähkinäpuukatu
Kylät

Aigen
Au
Bachloh
Bergham
Dorfham
Ellnkam
Giering
Haag
Haidermoos
Kößlwang
Neydharting
Traun
Aichet
Fraham
Fürholz
Hueb
Penning
Rath
Wim
Wimsbach Markt
Aiheesta muualla

Kunnan virallinen nettisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Barbara McLean

| Barbara McLean> Henkilötiedot |
| --- | --- |
Syntynyt: 1909
Kuollut: 28. maaliskuuta 1996
Ammatti:  elokuvaleikkaaja
Aiheesta muualla
IMDb 
Elonet
Barbara McLean (1909 – 28. maaliskuuta 1996) oli yhdysvaltalainen elokuvaleikkaaja. Hän halusi alun perin näyttelijäksi ja työskenteli isänsä elokuvalaboratoriossa. Näyttelijänuran kariuduttua McLean päätyi elokuvaleikkaajaksi. Hänen ensimmäinen leikkaustyönsä oli vuonna 1929 valmistunut Keimailija. McLean kuului Hollywoodin harvoihin naiselokuvaleikkaajiin ja uransa huipulla hänen vuosiansionsa olivat ennennäkemättömät 25 000 dollaria. McLean oli tuottajana aviomiehensä Robert D. Webbin ohjaamassa elokuvassa Miekalla ja ristillä (1955). McLean sai parhaan leikkauksen Oscar-palkinnon vuoden 1944 elokuvasta Wilson. Sen lisäksi hän oli kuudesti ehdolla palkinnon saajaksi.
Valikoitu filmografia

Alexanderin jazzyhtye (Alexander's Ragtime Band, 1938)
Jesse James – suuri seikkailija (Jesse James, 1939)
Bernadetten laulu (The Song of Bernadette, 1943)
Wilson (1944)
Ilmojen kotkat (Twelve O'Clock High, 1949)
Kaikki Eevasta (All About Eve, 1950)
Niagara (1953)
Sinuhe, egyptiläinen (The Egyptian, 1954)
Miekalla ja ristillä (Seven Cities of Gold, 1955) tuottajana
Blue (Da Ba Dee)

| ”Blue (Da Ba Dee)” Eiffel 65 |
| --- | --- | --- |

Singlen tiedot
 Albumilta: Europop
 Julkaistu: 14. huhtikuuta 1999 (USA)  28. kesäkuuta 1999 (EU)  13. syyskuuta 1999 (Britannia)
 Tuottaja(t): Maurizio Lobina, Massimo Gabutti, Luciano Zucchet
 Tyylilaji: eurodance, italodance
 Kesto: 04.40
 Levy-yhtiö: BlissCo Records
Eiffel 65:n muut singlet
|   | ”Blue (Da Ba Dee)” 1999 | ”Move Your Body” 1999 |
Blue (Da Ba Dee) on italialaisen eurodance-yhtye Eiffel 65:n tunnetuin single. Se nousi singlelistojen ykköseksi useissa Euroopan maissa vuonna 1999.
Avatar (hindulaisuus)

Singaporessa oleva Vishnun patsas, jolla on kaksitoista avataria.
Avatar tai avataara (sanskritia; devanagari: अवतार; IAST: avatāra, kirjaimellisesti ”hän joka laskeutuu”), viittaa hindulaisessa traditiossa Vishnu-jumalan inkarnaatioon eli 'ruumiillistumaan'. Näistä kymmenen avataaraa ovat kaikista tunnetuimmat, vaikka avataaroja sanotaankin olevan yhtä paljon kuin meren aaltoja.
Bhagavad-gitan (4.7–4.8) mukaan Vishnun avataaroilla on kolme pääasiallista tarkoitusta:
Siunata ja vapauttaa sadhut eli hänelle omistautuneet.
Tuhota duskritinat eli pahantekijät.
Vakiinnuttaa dharman, uskonnon, periaatteet.
Vishnun avataaroista keskustellaan muun muassa Bhagavata-puranassa (1.3, 2.7).
Avco Cup

Avco Cup esillä Toronton Hockey Hall of Famessa.
Avco Cup (myös Avco World Trophy) oli WHA-liigan mestaruuspalkinto, jonka voitti pudotuspelien voittaja.
Avco Cupin voittajat:
1972–73 New England Whalers (myöhemmin Hartford Whalers)
1973–74 Houston Aeros
1974–75 Houston Aeros
1975–76 Winnipeg Jets
1976–77 Quebec Nordiques
1977–78 Winnipeg Jets
1978–79 Winnipeg Jets
Kolme suomalaista on voittanut Avco Cupin: Heikki Riihiranta, Markus Mattsson ja Veli-Pekka Ketola.
Beaivváš Sámi Našunálateáhter

Beaivváš Sámi Našunálateáhter
Teatterin sisäänkäynti
Pukunäyttely teatterissa
Beaivváš Sámi Našunálateáhter on saamelainen kansallisteatteri, joka on perustettu vuonna 1981. Teatteri on saanut tukea Norjan hallitukselta vuodesta 1991. Vuonna 2018 sen saama avustus oli 21,1 miljoonaa Norjan kruunua. Teatterin kotipaikka on Koutokeino. Teatteri tekee myös vierailuja ulkomaille edistääkseen saamelaisen kultturin tuntemusta.
Aiheesta muualla

Eeva Kauppinen: Aurinkoteatteri otti tulkin roolin[vanhentunut linkki]. Kaleva 6.2.2009.
Koutokeino
| --- | --- |
Koutokeinon kylät:   Aittijärvi  Ákšomuotki  Aviovaara  Ávži  Ákšomuotki  Biedjovággi  Čunovuohppi  Gálaniitu  Koutokeino  Lappojärvi  Maasi  Mieron  Siebe  Soahtefielbma  Stornes  Suolovuopmi  Suoppajärvi  Šihččajávri  Šuoššjávri 
Koutokeinon koulut:   Koutokeinon ala-aste  Koutokeinon yläaste  Sámi joatkkaskuvla ja boazodoalloskula  Maasin koulu  Lappojärven koulu 
Koutokeinon tunturimajat:  Suolovuopmin tunturimaja
Koutokeinon tiet:   Riksvei 92  Riksvei 93  Fylkesvei 1  Fylkesvei 2  Fylkesvei 3  Fylkesvei 4  Fylkesvei 5  Fylkesvei 6 
Muuta:   Beaivváš Sámi Teáhter  Guovdageainnu Dáloniid Listu  Saamelainen korkeakoulu  Sámi instituhtta
BMW Projekt I

| BMW Strahljäger I |
| --- | --- |
 BMW Strahljäger Projekt I
Tyyppi:  suihkuhävittäjä
Alkuperämaa:   Saksa
Valmistaja:  BMW
Suunnittelija:  Huber
Valmistusmäärä:  0 kpl
BMW Projekt I oli BMW:n tytäryhtiö EZS:ssä kehitetty toisen maailmansodan aikainen suihkuhävittäjälentokone, jonka tarkoituksena oli demonstroida ja toimia mainoskampanjana BMW:n valmistamalle BMW 003 turbojetille.
Suunnittelu ja kehitys

BMW:n kehitystyöt oman turbojetin kanssa olivat venyneet pitkälle sotavuosiin ja lentokonevalmistajien kiinnostus oli jo alkanut siirtyä muihin moottorivaihtoehtoihin. Vuoden 1944 paikkeilla päätettiin BMW:llä aloittaa pieni mainoskampanja pyrkimyksenä jälleen herättää kiinnostusta BMW:n valmistamille 003- ja 018 mallisille turbojeteille kehittämällä muutamia lentokonemalleja, joihin niiden uskottiin hyvin soveltuvan.
BMW Projekt I kehitettiin osaksi mainoskampanjaa marraskuussa vuonna 1944, ja sen kehitystöistä oli vastuussa diplomi-insinööri Huber, joka työskenteli BMW:n tytäryhtiö EZS:ssä. Koneen voimanlähteenä tuli toimia yksi BMW 003 turbojetti sijoitettuna rungon päälle ohjaamon taakse. Sen ilmanottoaukko sijaitsi koneen nokassa ohjaamon alapuolella, ja kaasusuihku vapautui pyrstöpuomin yläpuolelle. Laskutelineeksi aiottiin asentaa sisäänvedettävä kolmipyöräteline. Koneessa oli myös pyrstö kaksois-sivuvakaimella, ja kone oli aseistettu kahdella tykillä.
Tekniset tiedot > BMW Strahljäger Projekt I

Lähde:
Yleiset ominaisuudet
Miehistö: 1
Siipipinta-ala: &&&&&&&&&&&&&015.&&&&0015 m²
Lentopaino: 0Virhe lausekkeessa: odottamaton numero.0Virhe lausekkeessa: odottamaton numero2 800 kg
Suoritusarvot
Aseistus
2 x konetykki
Bad World Tour

Bad World Tour oli Michael Jacksonin ensimmäinen soolokiertue. Kiertueen sponsorina toimi Pepsi ja se kesti 16 kuukautta sisältäen 123 konserttia sekä 4,4 miljoonaa katsojaa 15 eri maassa. Kiertue tuotti 125 miljoonaa dollaria, jolla se pääsi Guinness World Recordsiin.
Esityslista

First Leg:
"Wanna Be Startin’ Somethin’"
"Things I Do for You"
"Off the Wall"
"Human Nature"
"This Place Hotel"
"She’s Out of My Life"
The Jackson 5 Medley
"I Want You Back"
"The Love You Save"
"I’ll Be There"
"Rock with You"
"Lovely One"
"Bad Groove" Interlude
"Workin' Day and Night"
"Beat It"
"Billie Jean"
"Shake Your Body (Down to the Ground)"
"Thriller"
"I Just Can’t Stop Loving You"
"Bad"
Second Leg:
"Wanna Be Startin’ Somethin’"
"This Place Hotel"
"Another Part of Me"
"I Just Can’t Stop Loving You"
"She’s Out of My Life"
The Jackson 5 Medley
"I Want You Back"
"The Love You Save"
"I’ll Be There"
"Rock with You"
"Human Nature"
"Smooth Criminal"
"Dirty Diana"
"Thriller"
"Bad Groove" Interlude
"Workin' Day and Night"
"Beat It"
"Billie Jean"
"Bad"
"The Way You Make Me Feel"
"Man in the Mirror"
Bente Juncker

| Bente Juncker> Tanskan sosiaaliministeri |
| --- | --- |
 Poul Nyrup Rasmussenin I hallitus 28. tammikuuta 1994 – 11. helmikuuta 1994  
Edeltäjä:  Karen Jespersen
Seuraaja:  Yvonne Herløv Andersen
Kansankäräjäedustaja
 1981–1994  
Henkilötiedot
Syntynyt: 9. toukokuuta 1944 (ikä 80) Slagelse, Tanska
Tiedot
Puolue:  Keskustademokraatit (vuoteen 1994)
Bente Juncker (s. 9. toukokuuta 1944 Slagelse) on tanskalainen poliitikko. Hän oli kansankäräjien jäsen vuosina 1981–1994 ja edusti Keskustademokraatteja. Vuonna 1994 hänestä tuli sosiaaliministeri, mutta pian lehdistö paljasti, että hän oli muutamaa vuotta aiemmin miehensä kanssa vastustanut kehitysvammaisten palveluyksikön sijoittamista lähelle kesämökkiään. Skandaalin yhteydessä Juncker esitti perusteettomia syytöksiä palveluyksikön johtajaa vastaan, ja tämän haastettua Junckerin oikeuteen kunnianloukkauksesta Juncker joutui eroamaan ministerinvirasta jo kahden viikon kuluttua nimityksestä. Hänet myös erotettiin puolueesta.
Aiheesta muualla

Bente Juncker Tanskan kansankäräjien verkkosivuilla (tanskaksi)
Belgorodin taistelu

Belgorodin taistelu oli toisessa maailmansodassa Saksan ja Neuvostoliiton joukkojen välinen taistelu Belgorodin kaupungin hallinnasta. Taistelu oli osa operaatio Polkovodets Rumjantsevia[lähde? ]. Se alkoi 23. heinäkuuta 1943 ja päättyi Neuvostoliiton voittoon 14. elokuuta, jolloin Neuvostoliiton 69. armeijan ja 7. kaartinarmeijan joukot saivat vallattua kaupungin. Taistelun seurauksena puna-armeija pystyi keskittämään joukkonsa Harkovan valtaamiseen.
Merkinnän syy: Taistelun kulku ja osapuolten joukot kuvaamatta. Lisäksi tapahtumaa ei ole liitetty operaatioon muuten kuin maininnalla eli tausta puuttuu.
Blackstonen kaava

Blackstonen kaava on rikosoikeudessa käytetty periaate, joka kuuluu: On parempi, että kymmenen syyllistä pääsee vapaaksi kuin että yksi syytön joutuu kärsimään.
Kaava on nimetty englantilaisen lakimiehen William Blackstonen (1723–1780) mukaan, vaikka itse periaate on kuitenkin huomattavasti vanhempi.
Belgradin aave

| Belgradin aave> Beogradski fantom |
| --- | --- |

Ohjaaja:  Jovan B. Todorović
Käsikirjoittaja:   Jovan Todorovic  Kosta Pesevski  Bogdan Petkovic 
Säveltäjä:  Nemanja Mosurovic
Kuvaaja:  Andras Nagy
Leikkaaja:  Milena Z. Petrovic
Pääosat:   Milutin Milošević  Radoslav Milenković 
Valmistustiedot
Valmistusmaa:  Serbia
Ensi-ilta:  2009
Kesto:  89 min
Alkuperäiskieli:  serbia
Aiheesta muualla
IMDb 
AllMovie
Infobox OKNimi-testi OK: 
Belgradin aave (serb. Београдски фантом, Beogradski fantom) on serbialainen dramatisoitu televisiodokumentti vuodelta 2009. Se kertoo Vlada Vasiljevićistä, joka kesällä 1979 uhmasi Jugoslavian viranomaisia hurjastelemalla iltaisin varastamallaan valkoisella Porsche 911:lla poliiseja pakoon Belgradin keskustassa. Elokuva yhdistää sen ajan arkistomateriaalia, asianomaisten tuoreita haastatteluja ja dramatisoituja osuuksia, joissa ”Belgradin aavetta” näyttelee Milutin Milošević.
Porsche-hurjastelijan onnistui jatkaa toimintaansa kymmenen päivän ajan, ennen kuin ajoi bussin kylkeen viranomaisia väistäessään. Tapahtumat veivät jugoslavialaisten huomiota pois paraikaa Kuubassa olleen yksinvaltias Josip Broz Titon valtiovierailun uutisoinnista. Jopa tärkeä jalkapallo-ottelu Argentiinaa vastaan keräsi stadionille epätavallisen vähän katsojia, kun kymmenet tuhannet ihmiset kokoontuivat Belgradin kaduille nähdäkseen ”aaveen”.
Käännös suomeksi
Blackton

Blackton on muun muassa seuraavien yhdysvaltalaisten henkilöiden sukunimi:
Charles Stuart Blackton (1914–2007), lapsinäyttelijä
J. Stuart Blackton (1875–1941), elokuvaohjaaja ja -tuottaja
Paula Blackton (1881–1930), näyttelijä
Violet Virginia Blackton (1910–1965), lapsinäyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
BMW Projekt III

| BMW Strahljäger III |
| --- | --- |
 BMW Strahljäger Projekt III
Tyyppi:  Suihkuhävittäjä
Alkuperämaa:   Saksa
Valmistaja:  BMW
Suunnittelija:  Huber
Valmistusmäärä:  0 kpl
BMW Projekt III oli BMW:n tytäryhtiö EZS:ssä kehitetty suunnitteluasteelle jäänyt toisen maailmansodan aikainen suihkuhävittäjälentokone, jonka tarkoituksena oli demonstroida ja toimia mainoskampanjana BMW:n valmistamalle BMW 003 turbojetille.
Suunnittelu ja kehitys

BMW:n kehitystyöt oman turbojetin kanssa olivat venyneet pitkälle sotavuosiin ja lentokonevalmistajien kiinnostus oli jo alkanut siirtyä muihin moottorivaihtoehtoihin. Vuoden 1944 paikkeilla päätettiin BMW:llä aloittaa pieni mainoskampanja pyrkimyksenä jälleen herättää kiinnostusta BMW:n valmistamille 003- ja 018 mallisille turbojeteille kehittämällä muutamia lentokonemalleja, joihin niiden uskottiin hyvin soveltuvan.
BMW Projekt III kehitettiin osaksi mainoskampanjaa marraskuussa vuonna 1944, ja sen kehitystöistä oli vastuussa diplomi-insinööri Huber, joka työskenteli BMW:n tytäryhtiö EZS:ssä. Koneen keskirunko oli lyhyt ja sen peräosaan oli asennettu yksittäinen BMW 003 turbojetti. Tämän ilmanottoaukko sijaitsi koneen nokassa kulkien ohjaamon alapuolelta. Koneen pyrstö koostui kahdesta erillisestä pyrstöpuomista joiden päädyissä olevat yksittäiset peräsimet olivat sisäänpäin kallistettuna. Kone oli aseistettu kahdella 30 mm MK 103 automaattikanuunalla asennettuna pyrstöpuomien etuosaan, piippujen tullen läpi siipien etureunasta.
Projekti ei edennyt suunnitteluastetta pidemmälle.
Tekniset tiedot

Lähde:
Yleiset ominaisuudet
Miehistö: 1
Siipipinta-ala: &&&&&&&&&&&&&019.&&&&0019 m²
Lentopaino: 0Virhe lausekkeessa: odottamaton numero.0Virhe lausekkeessa: odottamaton numero2 800 kg
Suoritusarvot
Aseistus
2 x MK 103 30 mm automaattikanuuna
Bluesway

Bluesway on Juice Leskisen perustama tamperelainen yritys, jonka toimialaksi on merkitty taiteilijatoiminta. Se on kustantanut useita Juice Leskisen levyjä, runokokoelmia, lastenkirjoja ja nuottikirjoja. Leskinen oli ollut osakkaana Mikko Alatalon ja  Harri Rinteen kanssa kustannusyhtiössä ALR, joka kustansi Juice Leskinen Slamin ensimmäisen albumin Tauko I. Leskinen erosi yhtiöstä vuonna 1979 ja perusti  Blueswaysin.
Atlantic City

| Atlantic City |
| --- | --- |
 Näkymä kaupunkiin.
 lippu:  Logo
 Atlantic City Atlanticin piirikunnan kartalla.
 Atlantic City
 Koordinaatit: 39°23′N, 74°27′W 
Valtio:  Yhdysvallat
Osavaltio:  New Jersey
Piirikunta:  Atlantic
Väkiluku (2010):  39 558
 
 cityofatlanticcity.org 
Infobox OKVirheellinen NIMI-arvo: 
Atlantic City on kaupunki New Jerseyn osavaltiossa Yhdysvalloissa. Kaupunki on rakennettu Abseconin saarelle Atlantin valtameren rannikolle ja siitä kehittyi 1800-luvulla suosittu lomakohde. 1900-luvun jälkipuoliskolla kaupungin talous on keskittynyt etenkin kasinoihin. Vuonna 2010 kaupungin asukasluku oli 39 558 ja sen suuremman metropolialueen 274 549.
Maantiede

Atlantic City sijaitsee New Jerseyn osavaltion kaakkoisosan rannikolla Abseconin saarella mantereen edustalla. Abseconin saari on pituudeltaan kaikkiaan noin 16 kilometriä ja mantereesta sitä erottaa kapea salmi ja ajoittain vuoroveden osittain peittämät rantaniityt. Matkaa Philadelphian kaupunkiin luoteessa on noin 100 kilometriä ja New Yorkiin pohjoisessa noin 160 kilometriä.
Alueen ilmastoon vaikuttaa Atlantin valtameri. Kesät ovat hieman manteretta pidempiä ja toisaalta ne alkavat myös hieman myöhemmin. Sadetta tulee suhteellisen tasaisesti ympäri vuoden. Ajoittain alueella esiintyy hurrikaaneja.